
Jeg Elsker at Spise Frugt og Grøntsager

Flere fantastiske børnebøger

Collect them all!

Det var en time før frokost. Jimmy, en lille kanin, legede med sine to ældre brødre.

“Jeg har virkelig lyst til noget sødt at spise,” sagde Jimmy pludselig.

”Vi må ikke spise slik inden frokost,” sagde den ældste bror. ”Det ved du godt, at vi ikke må, Jimmy.”

“Jeg kan godt lide æbler og vindruer,” sagde den mellemste bror. ”De er søde og smager rigtig godt.”

Jimmy skar en grimasse. “Ad, jeg kan ikke lide frugt.”

Derefter hviskede han, “Ved I hvad? Jeg så, at Mor købte noget nyt slik i går. Jeg vil tage noget af det. Hvem vil være med?”

“Ikke mig,” sagde hans ældste bror og gav sig til at lege videre med sit legetøj.

”Jeg vil heller ikke være med,” svarede hans mellemste bror.

Jimmy viftede med hånden og forlod værelset.

Han gik langsomt ud mod køkkenet, alt imens han kiggede sig omkring for at sikre, at ingen så ham.

Bordet var allerede dækket til frokost.

Hver kanin havde sin egen tallerken. Den ældste bror havde den blå tallerken, og den mellemste bror havde den grønne. Den orange tallerken var til Jimmy.

På midten af bordet stod en stor skål fuld af friske grøntsager. Der var agurker, gulerødder, tomater, røde og gule peberfrugter og kål.

Jimmy rynkede på næsen. Ad! DET DER vil jeg ikke spise, tænkte han.

Han gik hen til skabet og fik øje på slikposen. Men skabet var så højt oppe, at Jimmy ikke kunne nå den.

Han tog fat i en stol og rykkede den hen til skabet. Han klatrede op på stolen, men han kunne stadig ikke nå hylden!

Jimmy kravlede ned igen og så sig omkring på ny. Denne gang tog han en stor, tom gryde og vendte den på hovedet. Han lagde gryden på stolen og klatrede op.

Nu kunne han se den øverste hylde. Dér var den, i hjørnet længst væk: En kæmpestor pose fuld af slik! Men... han kunne stadig ikke nå den. Han var nødt til at komme en lillebitte smule højere op.

Hvad kan jeg ellers bruge? tænkte Jimmy, mens han klatrede ned. Pludselig fik han øje på sin mors enorme kogebog.

“Det er lige sådan en, jeg skal bruge!” sagde han glad og tog bogen.

Han lagde kogebogen på den omvendte gryde og klatrede forsigtigt op. Nu kunne han nå hylden.

Men da Jimmy rakte hånden ud efter slikposen, begyndte stolen at vippe. Jimmy mistede balancen og faldt pladask ned på gulvet.

[image: image]

Gryden faldt ned ved siden af ham med et stort brag. Kogebogen fulgte efter, og den landede lige på stakkels Jimmys hoved.

Jimmy så op på skabet, som virkede som om, det sad højere og højere oppe. Da han forsøgte at rejse sig op, blev han svimmel og måtte sætte sig ned igen.

